《和权载之离合诗》
唐代·杨于陵

校德尽圭璋，才臣时所扬。放情寄文律，方茂经邦术。

王猷符发挥，十载契心期。昼游有嘉话，书法无隐辞。

信兹酬和美，言与芝兰比。昨来恣吟绎，日觉祛蒙鄙。

作者简介：（753—830）唐虢州弘农人，字达夫。杨震后裔。代宗大历六年进士，释褐为句容主簿。时韩滉节制金陵，奇其才，妻以女。累官至侍御史。滉以总财赋之任入朝，权倾中外，于陵以妇翁权方炽，不欲进取，以读书山水为乐。滉殁，乃入朝，累官中书舍人。出为浙东观察使，政声流闻。入拜户部侍郎。宪宗时为吏部侍郎，监察奸吏，调补平允，当时称之。穆宗即位，迁户部尚书。敬宗时以左仆射致仕。卒谥贞孝。